*Հավելված*

*ՀՀ հաշվեքննիչ պալատի*

*2022 թվականի ապրիլի 22-ի թիվ 104-Լ որոշման*



ՀՀ ՀԱՇՎԵՔՆՆԻՉ ՊԱԼԱՏ

**ՈՒՂԵՑՈՒՅՑ**

**ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ՀԱՇՎԵՏՎՈՒԹՅՈՒՆՆԵՐԻ (LSREP) ՀԱՄԱԿԱՐԳԻՑ ՀԱՇՎԵՔՆՆՈՒԹՅԱՆ ՆՊԱՏԱԿՈՎ ԱՆՀՐԱԺԵՇՏ ՏԵՂԵԿԱՏՎՈՒԹՅՈՒՆԻՑ ՕԳՏՎԵԼՈՒ**

2022թ.

# **Նկարագրություն**

ՀՀ ֆինանսների նախարարության հաշվետվությունների (LSREP) hամակարգը (այսուհետ` Համակարգ) ձևավորվում է գերատեսչությունների կողմից ՀՀ ֆինանսների նախարարի 2019 թվականի մարտի 13-ի թիվ 254-Ն հրամանով հաստատված ձևերին համապատասխան, ամսական, եռամսյակային և տարեկան պարբերականությամբ ներկայացվող հաշվետվությունների ներմուծմամբ:

Հաշվետվությունների ներկայացման ժամկետները նույնպես կարգավորվում են վերոնշյալ հրամանով, համաձայն որի`

1) ամսական պարբերականությամբ ներկայացվող հաշվետվությունների համար` մինչև հաշվետու ամսվան հաջորդող ամսվա 27-ը, իսկ արտաբյուջետային եկամուտների գոյացման և տնօրինման մասին հաշվետվությունների համար` մինչև հաշվետու ամսվան հաջորդող ամսվա 12-ը,

2) եռամսյակային պարբերականությամբ ներկայացվող հաշվետվությունների համար` մինչև հաշվետու եռամսյակին հաջորդող ամսվա ավարտը,

3) տարեկան պարբերականությամբ ներկայացվող հաշվետվությունների համար` մինչև հաշվետու ֆինանսական տարվան հաջորդող տարվա մարտի 1-ը:

Տվյալների ֆիլտրման, խմբավորման, հանրագումարների ավելացման, սյուների ընտրման գործիքները թույլ են տալիս համակարգից ստանալ և արտահանել ցանկացած տվյալ, ցանկացած տեսքով:

# **ՈՒՂԵՑՈՒՅՑ**

# Քայլ 1

Մուտք գործել Համակարգ նախապես նշելով անհրաժեշտ տարեթիվը, այնուհետև տվյալ տարեթվի հաշվետու ժամնակահատվածը (ամիս, եռամսյակ, տարի):

# Քայլ 2

Ակտիվացնել Համակարգի հիմնական պատուհանի վերևի տողում գտնվող «Հաշվետվություններ» պատուհանը, այնուհետև ելնելով անհրաժեշտությունից բացել «Պետական բյուջե», «Արտաբյուջե», «Հաշվեկշիռ», «Վարկ/դրամաշնորհ», «Արդյունքային ցուցանիշներ» բաժիններից որևէ մեկը:

# Քայլ 3

Ընտրել անհրաժեշտ

* Բաժին, խումբ, դաս, ծրագիր բաժնից անհրաժեշտ դասակարգում(ներ)ը
* Նախարարություն(ներ)ը, պատասխանատու(ները)
* Հոդված(ներ)ը
* ԾԲ ծրագիր, միջոցառում բաժնից ընտրել անհրաժեշտ դասակարգում(ներ)ը

Վերոնշյալ դաշտերում նշում չկատարելու դեպքում կստանանք ամբողջական ցանկը:

*Օրինակ. Նախարարություն դաշտում նշում չկատարելով կստանանք բոլոր գերատեսչությունների ցանկը, իսկ 105034 նշելով կստանանք միայն ՀՀ հաշվեքննիչ պալատի հաշվետվությունը:*

# Քայլ 4

Հաշվետվություն կարող ենք արտահանել ըստ բյուջետային ծախսերի ծրագրային դասակարգման առանձին ծրագրերի և միջոցառումների, գերատեսչական դասակարգման առանձին մարմինների, գործառական և տնտեսագիտական դասակարգման առանձին տարրերի:

Դասակարգման ընտրությունը և դասավորվածության հերթականությունը կատարվում է Համակարգի «Դաշտեր» պատուհանի LDAGSCPMR տառերի ընտրության և դասավորվածության միջոցով: Ստորև ներկայացված է տառերի համապատասխան բացատրությունները:

|  |
| --- |
| L - Պատասխանատու գերատեսչությունD - ԾԲ ծրագիր |
| A – ՄիջոցառումG – ԲաժինS – ԽումբC – ԴասP – ԾրագիրM – Ծրագրերը իրականացնող գերատեսչությունR – Հոդված*Օրինակ. Տնտեսագիտական դասակարգմամբ, որևէ գերատեսչության հաշվետվություն ստանալու համար անհրաժեշտ է ջնջել բոլոր տառերը, թողնելով միայն MR տառերը:* |

# Քայլ 5

Հաշվետվության ֆինասական ցուցանիշների ընտրության համար անհրաժեշտ է Համակարգի «Սյուն» պատուհանից ակտիվացնել անհրաժեշտ կետերը (1-28): Յուրաքանչյուր կետերի անվանումները կարդալու համար անհրաժեշտ է կուրսորը պահել տվյալ կետի վրա և անվանումը կհայտնվի Համակարգի հիմնական պատուհանի ստորին հատվածում:

*Օրինակ. Նշելով 12-րդ կետը, հաշվետվությամբ կստանանք փաստացի ծախսի ցուցանիշը:*

# Քայլ 6

Տեղեկատվությունը ամբողջական լինելու նպատակով անհրաժեշտ է ակտիվացնել <<Տեսակ>> պատուհանի պետական բյուջե, արտաբյուջե և վարկ/դրամաշնորհ բաժինները:

# Քայլ 7

Անհրաժեշտ բոլոր պարամետրերը նշելուց հետո անհրաժեշտ է սեղմել <<Excel>> պատուհանի վրա և հիշել ֆայլը:

# Հաշվեքննիչ պալատի կողմից առավել հաճախ օգտագործվող հաշվետվությունների ցանկ

|  |  |  |
| --- | --- | --- |
| **Հ/հ** | **Հաշվետվության անվանում** | **Ֆինանսական ցուցանիշներ** |
| 1 | Բյուջետային ծախսերի կատարման մասին (ըստ բյուջետային ծախսերի ծրագրային դասակարգման առանձին ծրագրերի և միջոցառումների, գերատեսչական դասակարգման առանձին մարմինների, գործառական և տնտեսագիտական դասակարգման առանձին տարրերի) | Օրենքով հաստատված պլան, ճշտված պլան, ֆինանսավորում, դրամարկղային ծախս, փաստացի ծախս |
| 2 | Դեբիտորական, կրեդիտորական պարտքերի և պահեստավորված միջոցների մասին (ըստ բյուջետային ծախսերի ծրագրային դասակարգման առանձին ծրագրերի և միջոցառումների, գերատեսչական դասակարգման առանձին մարմինների, գործառական և տնտեսագիտական դասակարգման առանձին տարրերի) | Դեբիտորական և կրեդիտորական պարտքեր (տարեսկիզբ, տարեվերջ) |
| 3 | Վարկային և դրամաշնորհային ծրագրերի կատարման մասին (ըստ բյուջետային ծախսերի ծրագրային դասակարգման առանձին ծրագրերի և միջոցառումների, գերատեսչական դասակարգման առանձին մարմինների, գործառական և տնտեսագիտական դասակարգման առանձին տարրերի) | Հաստատված պլան, ճշտված պլան, ֆինանսավորում, համաֆինանսավորում, դրամարկղային ծախս, փաստացի ծախս |
| 4 | Արտաբյուջետային միջոցների գոյացման և տնօրինման մասին (ըստ բյուջետային ծախսերի ծրագրային դասակարգման առանձին ծրագրերի և միջոցառումների, գերատեսչական դասակարգման առանձին մարմինների, գործառական և տնտեսագիտական դասակարգման առանձին տարրերի) | Տարեսկզբին հաստատված նախահաշիվ, ճշտված նախահաշիվ, փաստացի |
| 5 | Արդյունքային ցուցանիշների կատարման մասին (ըստ բյուջետային ծախսերի ծրագրային դասակարգման առանձին ծրագրերի և միջոցառումների, գերատեսչական դասակարգման առանձին մարմինների, գործառական և տնտեսագիտական դասակարգման առանձին տարրերի) | Պլանային ցուցանիշ, փաստացի ցուցանիշ, տարբերության պատճառը |